Ocean view in luxurious Waikiki one bedroom condo - TripAdvisor - Holiday Home in Honolulu
Patio - Ocean Views - Rental in Honolulu Warm Speserywyn/ Glühwein — Whale Coast FM
Warm Speserywyn/ Glühwein Info
Warm Speserywyn/ Glühwein (Genoeg vir 6 – 8)
5ml (1 t of ongeveer 25 korrels Wonderpeper
2 Bottels (1,5 L) Lywige Rooiwyn
4 Repe Lemoenskil van 5cm elk waarvan wit verwyder is
125 ml (½ k) plus 30 ml (2 E) Suiker
30-60 ml (2-4 E) Brandewyn
Rooster die kaneel, naeltjies, peper en wonderpeper in ‘n swaarboomkastrol oor matige hitte tot geurig (ongeveer 2 minute). Wees versigtig dat dit nie brand nie. Voeg die wyn, lemoenskil en 125 ml (½ k) suiker by. Bedek gedeeltelik en verhit tot dit stadig prut. Roer af en toe tot suiker opgelos is. Verlaag hitte en prut 45 minute baie stadig tot die geur goed ontwikkel het. Giet deur ‘n sif. Skink wyn terug in kastrol en gooi speserye en lemoenskil weg. Roer 30 ml (2 E) brandewyn by wyn, proe en voeg nog brandewyn en suiker na smaak by. Bedien onmiddellik.
Die gekruide wyn se smaak verflou as dit langer as ‘n uur prut. Wonderpeper (pimentbessie) is in werklikheid ‘n Bessie, maar die gedroogde vruggie lyk soos ‘n groot bruin peperkorrel. Die geur is soos dié van ‘n kombinasie van kruie, veral kaneel, naeltjies, gemmer en neutmuskaat. In die Napoleontiese oorlog van 1812 het Russiese soldate glo wonderpeper in hul stewels gegooi om hul voete warm te hou. Die welriekende gevolge was so merkwaardig dat pimentolie vandag nog in manstoiletware gebruik word.